ناتو اعضاسی اولکه لرنینگ تشقی ایشلر وزیرلری، اتفاق نینگ 70 ییل لیک تاریخیده بیرینچی مرته ویدیو کنفرانس آرقه لی جلسه اوتکزدی.
ناتونینگ باش منشیسی جنس ستولتنبرگ، 30 اولکه نینگ تشقی ایشلر وزیرلری بیلن بولیب اوتگن ویدیو کنفرانس آرقه لی جلسه نینگ آلدی بیانات بیردی. ینگی تور کروناویروس (کوید 19) باعث ناتونینگ فعالیتلریده بیر قطار اوزگریشلر یوز بیرگن لیگینی معلوم قیلگن ستولتنبرگ،
«ترانس اتلانتیک عایله میز بوگونگچه بونقه بیر دشمن بیلن دوچ کیلمه گندی. بیراق بیرگه لیکده همکارلیک بیلن بونی عهده سیدن چیقه جگیمیزگه ایشانه من» دیب ایتدی.
کوید 19 موضوعی بوییچه جلسه اویوشتیرگن تشقی ایشلر وزیرلری، عین دمده خلق ارا تروریزم، افغانستان، عراق، تعلیم، گرجستان و اوکراین کبی تورلی موضوعلرنی قولگه آلدی.
بو جلسه گه تورکیه تامانیدن تشقی ایشلر وزیری مولود چاووش اوغلی قتنشدی.
ستولتنبرگ، ناتو تشقی ایشلر وزیرلری جلسه سی نینگ آرتیدن مطبوعاتی کنفرانس اویوشتیردی.
ستولتنبرگ؛
«بوگون تشقی ایشلر وزیرلری، ناتونینگ تروریزم گه قرشی کوره ش بوییچه آته جگی آدیملر توغریسیده کیلیشیب آلدی. بولر اورته شرق و شمالی افریقاده برقرارلیک نینگ تامین ایتیلیشی و همکارلیک نینگ کوچه یشیدن عبارت» دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
